สอบถามคุณค่ะ ทำ Ct scan ช่องท้องส่วนบน ที่ตับ แต่ลืมถอดกิ๊ฟติดผม และต่างหู ที่เป็นโลหะ จะเป็นอันตรายจากรังสีที่ได้รับไหมค่ะ และการตกกระทบหรือสะท้อนกลับของโลหะที่โดนตัวเรา จะทำให้เป็นอันตรายไหมค่ะ ขอบค่ะ
สวัสดีค่ะ CT Scan (ซีที สแกน หรือ Computerized Tomography Scan) เป็นการตรวจวินิจฉัยโรคด้วยเครื่องเอกซเรย์คอมพิวเตอร์ ซึ่งแพทย์จะฉายรังสีเอกซเรย์ตามร่างกายบริเวณที่ต้องการตรวจ แล้วใช้คอมพิวเตอร์สร้างเป็นภาพฉายลักษณะและอวัยวะภายในร่างกาย เพื่อประกอบการวินิจฉัยหาความผิดปกติของร่างกายต่อไปขณะทำการตรวจ ผู้ป่วยควรสวมเสื้อผ้าหลวม ๆ ที่ไม่มีส่วนประกอบของโลหะ เช่น ซิป เข็มขัด ถอดแว่นตา ฟันปลอม และไม่สวมใส่เครื่องประดับใด ๆ ในบางกรณีก็อาจต้องเปลี่ยนใส่ชุดที่ทางโรงพยาบาลจัดให้ เพื่อให้สะดวกต่อการฉายรังสีและการสร้างภาพซึ่งถ้าเกิด เป็นแค่กิ๊ฟติดผม ต่างหูขนาดเล็กนั้น ก็อาจจะมีผลต่อตัวเครื่องได้น้อย กล่าวคือการงดใส่โลหะก็อาจจะเพื่อลดการสะท้อนของโลหะไปรบกวนการดูภาพของรังสีแพทย์ โดยขณะที่ทำจะมีเจ้าหน้าที่นั่งดูอยู่ตลอดว่าผลที่ออกมาสามารถอ่านผลได้หรือไม่ ถ้าสามารถอ่านผลตามที่แพทย์สงสัยได้ การใส่โลหะขนาดเล็กตามร่างกายและทำทดสอบไปแล้ว ก็ไม่น่าจะส่งผลอะไร และไม่ได้มีอันตรายต่อร่างกายอย่างชัดเจนค่ะ